Lav et referat af nedenstående tekst:

Tekst:
De skærpede restriktioner i Danmark på grund af coronapandemien bliver forlænget frem til 17. januar. Det sagde statsminister Mette Frederiksen (S) tirsdag på et pressemøde. - Lad mig sige det meget klart. Situationen i forhold til smittetal, indlæggelser og dødsfald er nu mere alvorlig, end den var i foråret. Opfordrer til at overveje at aflyse nytårsaften Statsministeren advarede om, at den røde kurve, som regeringen flere gange har advaret om på tidligere pressemøder, kan blive til virkelighed, hvis ikke der bliver slået hårdt ned. - De ofre vi bringer i vores sociale liv nu, er helt afgørende for, at vi får brudt smittekæderne og får reddet menneskeliv, lød det fra Mette Frederiksen. Mette Frederiksen kom også med en opfordring til danskerne om at overveje at aflyse aftaler nytårsaften - og holde de personer man ser på få personer fra den nærmeste omgangskreds. - Med den situation vi er i nu med en reel nedlukning af Danmark de kommende uger. Med de kæmpe omkostninger, det kommer til at have. Så er det i vores øjne ikke rimeligt, hvis en nytårsfejring betyder, at der kommer mere smitte. – Vi skal ikke for en festlig aften sætte alt det andet over styr, lød det fra statsministeren. Brostrøm: Ikke en skam at gå tidligt i seng nytårsaften Søren Brostrøm, der er direktør i Sundhedsstyrelsen, opfordrer også til, at danskerne holder sig til få personer nytårsaften. Han oplyste, at Sundhedsstyrelsen anbefaling er, at hvis man har lavet aftaler nytårsaften med personer, som man ikke plejer at se, så aflys dem. - Det er ikke en skam at gå tidligt i seng nytårsaften, lød det fra Søren Brostrøm.

Referat:
Mette Frederiksen opfordrer danskerne til at overveje at droppe nytårsaftaler.